Diari Oficial de la Generalitat Valenciana


Sumari del DOGV 9095, del 28-05-2021 (2021/5027)

RESOLUCIÓ de 6 de maig de 2021, de la Conselleria d'Educació, Cultura i Esport, per la qual es modifica l'autorització per canvi de titularitat i s'extingeix per cessament d'activitats l'autorització del centre privat de Formació Bàsica de Persones Adultes INAV, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5027


Data del document
:   06-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de maig de 2021, de la Conselleria d'Educació, Cultura i Esport, per la qual es modifica l'autorització per canvi de titularitat i s'extingeix per cessament d'activitats l'autorització del centre privat de Formació Bàsica de Persones Adultes INAV, de València. [2021/5027]  
Antecedents de fet  
Primer. Mitjançant Resolució de 6 de setembre de 2013, de la Conselleria d'Educació, Cultura i Esport, es va autoritzar l'obertura i funcionament al centre de Formació Bàsica de Persones Adultes INAV, codi de centre 41778333, de València, la titularitat del qual correspon a Servicios de Información Educativa y de Noticias Siena, SA, amb la següent composició:  
- 6 unitats de formació per a persones adultes, distribuïdes de la següent forma:  
- 2 unitats de cicle I amb 20 llocs escolars cadascuna.  
- 4 unitats del cicle II amb 35 llocs escolars cadascuna.  
  
Segon. Mitjançant escriptura de fusió, de data 4 de desembre de 2018, la societat Multicontenidos, SA, absorbeix Multimega, SA, i Servicios de Información Educativa y de Noticias Siena, SA, titular aquesta última del centre privat.  
Tercer. En data 20 de desembre de 2018, i acreditat mitjançant escriptura pública, la societat Multicontenidos, SA, passa a denominar-se Siena Educación, SA.  
Quart. En data 18 de març de 2021, el president de la mercantil Siena Educación, SA, sol·licita el següent:  
- El canvi de la titularitat del centre a favor d'aquesta societat.  
- El cessament de l'activitat docent per al pròxim curs acadèmic 2021-2022.  
Cinqué. El cessament d'activitats docents d'aquest centre no comporta cap greu perjudici per a l'interés públic.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, l'òrgan competent per a dictar la present resolució és el conseller d'Educació, Cultura i Esport.  
  
2a. L'article 13.1.g del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, estableix, entre altres circumstàncies que donaran lloc a la modificació de l'autorització «el canvi de titularitat del centre».  
En relació amb l'article 14.2 de l'esmentat text legal, els interessats formularan la corresponent sol·licitud en què expressen les causes de la modificació.  
D'acord amb els antecedents de fet segon i tercer, el titular de l'autorització d'obertura i funcionament del centre privat de Formació Bàsica de Persones Adultes INAV, Servicios de Información Educativa y de Noticias Siena, SA, va ser absorbit per l'entitat Multicontenidos, SA, i passa a denominar-se actualment Siena Educación, SA.  
  
Actuant en representació de Siena Educación, SA, el seu president ha sol·licitat formalment el canvi de titularitat.  
Després de comprovar que l'entitat Siena Educación, SA, reuneix els requisits legals per a ser titular d'un centre docent, es pot procedir a canviar la titularitat.  
3r. L'article 15 del Reial decret 332/1992 estableix que «l'autorització s'extingeix pel cessament en les seues activitats del centre docent (?) i que, en relació amb l'article 16.2 d'aquest reial decret, «l'extinció de l'autorització podrà acordar-se a instàncies del titular del centre», «tenint, en tot cas, efectes des de l'inici del curs acadèmic següent», de conformitat amb el punt 3 del mateix article 16.  
El president de l'entitat Siena Educación, SA, ha sol·licitat formalment l'extinció de l'autorització pel cessament de les seues activitats per al pròxim curs acadèmic 2021-2022.  
Sobre la base dels antecedents de fet i fonaments de dret exposats, resolc:  
  
Primer  
Modificar l'autorització per canvi de la titularitat del centre que més a baix s'indica, en els termes que s'especifiquen.  
Codi: 01061847.  
Denominació genèrica del centre: centre privat de Formació Bàsica de Persones Adultes.  
Denominació específica del centre: INAV.  
Anterior titularitat: Servicios de Información Educativa y de Noticias Siena, Societat Anònima.  
Nova titularitat que s'autoritza: Siena Educación, Societat Anònima.  
  
Domicili: avinguda Vicente Blasco Ibáñez, núm.56.  
Localitat: València (46968).  
Província: València.  
  
Segon  
L'extinció de l'autorització per cessament d'activitats docents, a partir del curs 2021-2022, del centre docent privat de Formació Bàsica de Persones Adultes INAV, codi de centre 68097515, de València.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 6 de maig de 2021.- El conseller d'Educació, Cultura i Esport: Vicent Marzà i Ibáñez.